CELEX: 32019R0613
Language: da
Date: 2019-04-09 00:00:00
Title: Kommissionens gennemførelsesforordning (EU) 2019/613 af 9. april 2019 om tarifering af visse varer i den kombinerede nomenklatur

16.4.2019   
               
               
                  DA
               
               
                  Den Europæiske Unions Tidende
               
               
                  L 105/8
               
            
         KOMMISSIONENS GENNEMFØRELSESFORORDNING (EU) 2019/613
         af 9. april 2019
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 9. april 2019.
            
               
                  På Kommissionens vegne
               
               
                  For formanden
               
               Stephen QUEST
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering
                        (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        En vare af rustfrit stål med indvendigt gevind i form af en møtrik med en flange i den ene ende.
                        Varen er beregnet til brug i rørsamlingen til et motorkøretøjs hydrauliske bremsesystem.
                        Når varen strammes, tvinger den komponenterne i forbindelsesleddet på plads, så den hydrauliske tætning sikres.
                        Se billederne (*1).
                     
                     
                        7318 16 39 
                     
                     
                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 7318 , 7318 16  og 7318 16 39 .
                        Varen har de objektive kendetegn for varer med gevind, der tariferes under pos. 7318 .
                        Tarifering under pos. 7307  som rørfittings er udelukket, da varen kun presser på de komponenter, der danner forbindelsen i leddet, og ikke er i kontakt med den væske, der føres igennem røret. Varens indvendige gevind er ikke konstrueret til at danne eller vedligeholde en hydraulisk tætning.
                        Varen kan ikke tariferes som en ufærdig fitting/et ufærdigt samleled i henhold til almindelig tariferingsbestemmelse 2 a) vedrørende den kombinerede nomenklatur, fordi den ikke i det væsentlige fremtræder som en færdig fitting/et færdigt samleled.
                        Bolte, møtrikker, skruer osv., der er egnet til brug ved samling af rørfittings, er udelukket fra pos. 7307  (se også Forklarende Bemærkninger til HS, pos. 7307 , undtagelser, litra b)).
                        Varen skal derfor tariferes under KN-kode 7318 16 39  som andre møtrikker af rustfrit stål.
                     
                  
               
            
               (*1)  Billederne er kun vejledende.